при първоначалното им признаване, са определени от предприятието като финансови активи по справедлива стойност с изменение в печалбата или загубата (т.е. такива, които не са класифицирани като финансови активи, държани за търгуване);
 (iv)
 финансови пасиви, които при първоначалното им признаване, са определени от образуванието като финансови пасиви по справедлива стойност с изменение в печалбата или загубата (т.е. такива, които не са класифицирани като финансови пасиви, държани за търгуване);
 е)
 Образуванието оповестява поотделно нетните печалби или нетните загуби върху финансовите активи или финансовите пасиви, определени от образуванието по тяхната справедлива стойност с изменение в печалбата или загубата.
 ж)
 В случай че образуванието е определило вземане или заем (или група заеми или вземания) по неговата справедлива стойност с изменение в печалбата или загубата, то оповестява:
 i)
 максималната изложеност на кредитен риск (виж параграф 76, буква а) към датата, на която е отчетен заемът или вземането (или групата заеми или вземания);
 ii)
 сумата, с която всички свързани кредитни деривативи или подобни инструменти намаляват тази максимална изложеност на кредитен риск;
 iii)
 стойността на промяната през отчетния период и кумулативно в справедливата стойност на заема или вземането (или на групата заеми или вземания), която е свързана с промените в кредитния риск, определен или като стойността на промяната в справедливата стойност на заема или вземането, която не е свързана с промените в пазарните условия, които повишават пазарния риск; или посредством алтернативен метод, който по-достоверно отразява стойността на промяната в справедливата стойност на заема или вземането, която е свързана с промените в кредитния риск;
 iv)
 стойността на промяната в справедливата стойност на всеки свързан кредитен дериватив или подобен инструмент, която е настъпила през отчетния период и кумулативно, от момента на определянето на заема или вземането.
 з)
 В случай че образуванието е определило даден финансов пасив по неговата справедлива стойност с изменение в печалбата или загубата, то оповестява:
 i)
 стойността на промяната през отчетния период и кумулативно в справедливата стойност на финансовия пасив, която е свързана с промените в кредитния риск, определен или като стойността на промяната в справедливата стойност на заема или вземането, която не е свързана с промените в пазарните условия, които повишават пазарния риск (виж параграф РП40); или посредством алтернативен метод, който по-достоверно отразява стойността на промяната в справедливата стойност на заема или вземането, която е свързана с промените в кредитния риск;
 ii)
 разликата между балансовата стойност на финансовия пасив и стойността, която образуванието би трябвало да заплати на приносителя на облигацията, съгласно сключен договор при настъпил падеж.
 и)
 Образуванието оповестява:
 i)
 методите, които използва, за да спази изискванията в буква ж), iii) и буква з), i);
 ii)
 ако образуванието счита, че оповестяването, което е направило, за да спази изискванията в буква ж), iii) или буква з), i), не представя по достатъчно достоверен начин промяната в справедливата стойност на финансовия актив или финансовия пасив, свързана с промените в кредитния риск, то оповестява основанията за това заключение и факторите, които счита, че имат отношение.
 ...
 Параграф РП40 се изменя, както следва.
 РП40. В случай че образуванието е определило финансов пасив или вземане, или заем (или група